ai4bharat/Pralekha huggingface dataset:
गृह मंत्रालय
पंतप्रधान नरेंद्र मोदी यांच्या नेतृत्वाखाली भारत सरकार सिक्किमच्या जनतेबरोबर एकजुटीने उभे असून राज्यातली स्थिती पूर्ववत करण्यात कोणतीही कसर नाही
केंद्रीय गृह राज्यमंत्री अजय कुमार मिश्रा यांनी केला सिक्कीमचा दौरा
पंतप्रधान नरेंद्र मोदी यांच्या नेतृत्वात भारत सरकार सिक्किमच्या जनतेबरोबर एकजुटीने उभे आहे आणि या सरकारने राज्यातली स्थिती पूर्ववत करण्यात कोणतीही कसर ठेवलेली नाही. हिम तलाव पूर  ढगफुटी आणि अचानक आलेला पूर हे संकट ओधवल्यावर एका दिवसाच्या आत केंद्रीय गृह आणि सहकार मंत्री अमित शहा यांनी गृहराज्यमंत्री अजय कुमार मिश्रा यांना सिक्कीम दौरा करण्यासाठी नियुक्त केले.
राज्यमंत्री अजय कुमार मिश्रा काल रात्री गंगटोक इथे पोहोचले आणि आज सकाळी त्यांनी गंगटोकचे मुख्य सचिव आणि राज्य सरकारच्या संबंधित विभागाचे प्रमुख तसेच सैन्यदल, भारत तिबेट सीमा पोलीस, सीमा रस्ते संघटना, राष्ट्रीय महामार्ग आणि पायाभूत सुविधा विकास महामंडळ, राष्ट्रीय जलविद्युत महामंडळ यांच्या वरिष्ठ अधिकाऱ्यांच्या बैठकीचे अध्यक्षपद भूषवले.
भारत सरकार सिक्कीमच्या परिस्थितीवर बारीक लक्ष ठेवून आहे आणि राज्याला सर्व आवश्यक मदत पुरवली जात असल्याचे अजय कुमार मिश्रा यांनी या बैठकीला संबोधित करताना सांगितले. पंतप्रधान नरेंद्र मोदी आणि केंद्रीय गृहमंत्री अमित शहा राज्यात झालेल्या नुकसानीचा अंदाज तसेच बचाव आणि मदत कार्यासंबंधी माहिती घेण्यासाठी राज्याच्या मुख्यमंत्र्यांशी कायम संपर्कात आहेत.
भारत सरकारने एका अंतर मंत्रालयीन केंद्रीय पथकाची स्थापना केली असल्याचे गृहराज्यमंत्र्यांनी सांगितले. यामध्ये भारत सरकारच्या पाच मंत्रालयाचे म्हणजेच कृषी, राज्य परिवहन आणि महामार्ग, जलशक्ती, ऊर्जा आणि वित्त मंत्रालयाच्या वरिष्ठ अधिकाऱ्यांचा समावेश आहे. हे शिष्टमंडळ वास्तव स्थिती, नुकसानीचा अंदाज घेणे आणि आवश्यक असेल तिथे मदत पोहोचवण्यासाठी रविवारी 8 ऑक्टोबर रोजी राज्याचा दौरा करणार आहे, असेही त्यांनी सांगितले.
संरक्षण मंत्रालय
पूर्व लडाखच्या देमचोक क्षेत्रात भारतीय सैन्याने एका चिनी सैनिकाला ताब्यात घेतले
नवी दिल्ली, 19 ऑक्टोबर 2020
प्रत्यक्ष ताबारेषेजवळ भरकटलेल्या कॉर्पोरल वांग या लाँग नावाच्या एका चिनी सैनिकाला 19 ऑक्टोबर 2020 रोजी पूर्व लडाखच्या देमचोक क्षेत्रात ताब्यात घेण्यात आले.
चिनी सैनिकाला ऑक्सिजन, अन्न आणि उबदार कपड्यांसह वैद्यकीय सहाय्य देण्यात आले जेणेकरून त्याला अनियमित उंची आणि प्रतिकूल हवामानाच्या परिस्थितीपासून बचाव करता येऊ शकेल.
चीनकडूनही बेपत्ता झालेल्या सैनिकाच्या ठावठिकाण्याबाबत विनंती प्राप्त झाली आहे.
प्रस्थापित प्रोटोकॉलनुसार औपचारिकता पूर्ण झाल्यानंतर त्याला चुशूल - मोल्डो या भेटीच्या ठिकाणी चीनी अधिकाऱ्यांकडे सोपवण्यात येईल.M.Iyengar/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
भारतीय निवडणूक आयोग
माजी मुख्य निवडणूक आयुक्त टी एन शेषन यांच्या निधनाबद्दल निवडणूक आयोगाकडून दु:ख व्यक्त
नवी दिल्ली, 11 नोव्हेंबर 2019
माजी मुख्य निवडणूक आयुक्त टी एन शेषन यांच्या निधनाबद्दल केंद्रीय निवडणूक आयोगाने तीव्र दु:ख व्यक्त केले आहे. शेषन यांना श्रद्धांजली अर्पण करण्यासाठी नवी दिल्लीत निर्वाचन सदनात आज शोकसभा घेण्यात आली. निवडणूक उपायुक्त सुदीप जैन चेन्नई येथे जाऊन निवडणूक आयोगाच्या वतीने श्रद्धांजली अर्पण करतील.
B.Gokhale/N.Chitale/P.Malandkar
(Visitor Counter : 121
कंपनी व्यवहार मंत्रालय
भारतीय नादारी आणि दिवाळखोरी मंडळाकडून नादारी आणि दिवाळखोरी मंडळविषयक नियमन  2016 मध्ये दुरुस्ती
नवी दिल्ली, 21 जुलै 2021
भारतीय नादारी आणि दिवाळखोरी मंडळ  ने नादारी आणि दिवाळखोरी मंडळ विषयक नियमन  2016 मध्ये दुरुस्ती करण्याविषयीची अधिसूचना, 14 जुलै, 2021 रोजी जारी केली आहे.
या नियामनातील दुरुस्तीमुळे, कॉर्पोरेट क्षेत्रातील नादारीच्या प्रकरणांमध्ये तोडगा काढताना, शिस्त, पारदर्शकता आणि उत्तरदायित्व वाढण्याची अपेक्षा आहे:
- कॉर्पोरेट क्षेत्रातील कर्ज थकवलेल्या उद्योजकाने, नादारी प्रक्रियेची सुरुवात करण्यापूर्वी आपले नाव किंवा आपला नोंदणीकृत कार्यालयाच्या पत्त्यात बदल केला असेल तर इतर भागधारकांचा नवे नाव अथवा नव्या नोंदणीकृत कार्यालयाशी संबंध नसल्यास, कदाचित ते सीआयआरपी मध्ये सहभागी होऊ शकणार नाहीत. नव्या सुधारणेनुसार, ही सीआयआरपी ची प्राक्रिया करणाऱ्या नादारी व्यावसायिकांनी, ही प्रक्रिया सुरु होण्याच्या दोन वर्षे आधी संबंधित कंपनीने बदलवलेली नावे आणि पत्ते रद्द करण्याची आवश्यकता असेल. तसेच, सध्या असलेले नाव आणि नोंदणीकृत पत्ताही रद्द करून या नव्या नावे तसेच पत्त्यावर झालेला सर्व पत्रव्यवहार आणि कागदोपत्री नोंदी देखील रद्द कराव्या लागतील.
- हंगामी तोडगा व्यावसायिक  अथवा तोडगा व्यावसायिकाने  सीआयआरपीची प्रक्रिया करतांना, आपल्या मदतीसाठी, सहायक व्यावसायिक, ज्यात नोंदणीकृत मूल्यांकन व्यावसायिकांचाही समावेश असेल, त्यांची नेमणूक करू शकतील, अशी तरतूद आहे. नव्या दुरुस्तीनुसार, IRP/RP मूल्यांकन व्यावसायिकाशिवाय इतर कोणाचीही नेमणूक करु शकतील, जर त्यांना असे वाटले की अशा व्यावसायिक व्यक्तीच्या सेवा या प्रक्रीयेमध्ये उपयुक्त ठरु शकतील आणि कॉर्पोरेट कर्जदाराकडे अशा सेवां उपलब्ध नसतील, तर त्यांना इतरांची नेमणूक करतां येईल. अशा नेमणूका तात्पुरत्या स्वरूपात असतील, आणि त्या तटस्थ तसेच पारदर्शक प्रक्रीयेद्वारे केल्या जातील. यासाठीच्या शुल्काची पावती व्यावसायिकांच्याच नावे निघेल आणि शुल्क त्यांच्या बँक खात्यात जमा केले जाईल.
- कॉर्पोरेट कर्जदारापासून, एखादा व्यवहार, विशेषतः काही ठराविक व्यवहार, कमी किमतीचे व्यवहार आणि बनावट खोटे किंवा फसवणुकीचे व्यवहार लपवले गेले नाहीत ना, हे तपासण्याची जबाबदारी आरपी  ची असेल. तसेच, सबंधित प्राधिकरणाला त्याने योग्य दिलासा देण्याविषयक अर्ज केला आहे की नाही, हे बघण्याची जबाबदारी देखील, आरपीची  असेल. यामुळे, अशा व्यवहारात दडवण्यात आलेले मूल्य तर परत मिळवण्याची शक्यता तर वाढतेच, शिवाय, कॉर्पोरेट कर्जदारासाठीची पुनरुज्जीवन योजनेची नव्याने रचना करण्याच्या शक्यताही वाढतात. तसेच कॉर्पोरेट कर्जदारावर येणारा ताणही कमी होऊ शकतो. या प्रक्रियेवर प्रभावी देखरेख ठेवण्यासाठी, या सुधारणेनुसार, आरपीने, सीआरआरपी 8 हा फॉर्म स्वतः बोर्डाच्या इलेक्ट्रोनिक मंचावर भरणे आवश्यक आहे. यात फॉर्ममध्ये अशा व्यवहारांबाबतची त्यांची मते आणि निर्णय त्यांनी सांगायचा असतो. आयबीबीआय ने या फॉरमैटचा नमुना कालच्या परिपत्रकात जारी केला आहे. 14 जुलै, 2021पासून सुरु झालेल्या अथवा त्यानंतर सुरु होणाऱ्या प्रत्येक CIRP प्रक्रियेसोबत या फॉर्म भरला जाणे अनिवार्य असेल.
या सुधारणा 14 जुलै, 2021 पासून लागू झाल्या असून त्या www.mca.gov.in आणि www.ibbi.gov.in. वर उपलब्ध आहेत
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 369
पंतप्रधान कार्यालय
प्रसिद्ध कथकली नृत्यांगना मिलेना साल्विनी यांच्या निधनाबद्दल पंतप्रधानांनी शोक व्यक्त केला
नवी दिल्ली, 26 जानेवारी 2022
पंतप्रधान नरेंद्र मोदी यांनी प्रसिद्ध कथकली नृत्यांगना मिलेना साल्विनी यांच्या निधनाबद्दल तीव्र शोक व्यक्त केला आहे.
एका ट्विटमध्ये पंतप्रधान म्हणाले;
"भारतीय संस्कृतीप्रति उत्कटतेसाठी मिलेना साल्विनी कायम स्मरणात राहतील. त्यांनी फ्रान्समध्ये कथकली लोकप्रिय करण्यासाठी व्यापक प्रयत्न केले. त्यांच्या निधनाने मी व्यथित झालो झाले आहे. त्यांच्या कुटुंबीयांच्या आणि हितचिंतकांच्या दुःखात सहभागी आहे. त्यांच्या आत्म्याला शांती लाभो."M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
74 व्या जागतिक आरोग्य परिषदेचे डॉ.हर्ष वर्धन यांनी आभासी पद्धतीने भूषविले अध्यक्षस्थान
केंद्रीय आरोग्य आणि कुटुंब कल्याण मंत्री आणि जागतिक आरोग्य संघटनेच्या कार्यकारी मंडळाचे अध्यक्ष डॉ. हर्ष वर्धन यांनी आज 74 व्या जागतिक आरोग्य परिषदेचे आभासी पद्धतीने अध्यक्षस्थान भूषविले. जागतिक आरोग्य संघटनेचे महासंचालक डॉ टेड्रोसही यावेळी उपस्थित होते.
या प्रसंगी बोलताना डॉ. हर्ष वर्धन यांनी कार्यकारी मंडळाच्या 147 व्या आणि 148 व्या सत्राचे ठळक मुद्दे आणि 5 आणि 6 ऑक्टोबर 2020 रोजी त्यांनी घेतलेल्या कोविड -19 च्या प्रतिसादावरील विशेष सत्राचा गोषवारा दिला.
डॉ. हर्ष वर्धन यांनी सार्वभौम आरोग्य सेवेवर लक्ष केंद्रित केलेल्या पहिल्या स्तंभाला बळकटी देण्यासाठी घेतलेल्या निर्णयांचे स्पष्टीकरण दिले.
आरोग्य आपत्कालीन परिस्थितीवर दुसरा आधारस्तंभ म्हणून भर देताना डॉ. हर्ष वर्धन यांनी असे सांगितले की, मंडळाने कोविड -19 च्या जागतिक आरोग्यावर होणार्या दुष्परिणामांविषयी विस्तृत आणि सखोल चर्चा केली. मंडळाने सदस्यांनी घेतलेल्या विविध उपाययोजनांची नोंद केली आणि जागतिक सार्वजनिक वस्तू म्हणून कोविड -19 वरची औषधे व लसींना मान्यता मिळून त्याबाबत सर्वांना न्याय्य प्रवेश मिळण्याच्या हमीचे महत्त्व अधोरेखित केले. मंडळाने अशीही शिफारस केली आहे की 74 व्या जागतिक आरोग्य परिषदेने कोविड -19 महामारी आणि त्यासाठी मानसिक आरोग्य तयारी आणि त्यासंबंधित अहवालावर विचार करावा आणि 2013 ते 2030 या कालावधीत अद्ययावत सर्वसमावेशक मानसिक आरोग्य कृती योजनेस मान्यता द्यावी.
वस्त्रोद्योग मंत्रालय
कापसाच्या आयातीवरील सीमाशुल्क 30 सप्टेंबर पर्यंत रद्द करण्याचा केंद्र सरकारचा निर्णय
नवी दिल्ली, 14 एप्रिल 2022
सार्वजनिक हिताच्या दृष्टीने कापसाच्या आणि सुती वस्त्रांच्या किमती कमी करण्यासाठी, कापसाच्या आयातीवरील सीमाशुल्क, 30 सप्टेंबर पर्यंत न आकारण्याचा निर्णय, केंद्र सरकारने घेतला आहे. या सवलतीचा लाभ, संपूर्ण वस्त्रोद्योग साखळीला होईल.-ज्यात सूत, कापड, तयार वस्त्रे अशा सगळ्यांचा समावेश आहे. यातून वस्त्रोद्योग आणि ग्राहक दोघांनाही लाभ होणार आहे.
कच्च्या कापसाच्या आयातीवर आकारले जाणारे पाच टक्के मूलभूत सीमाशुल्क आणि पांच टक्के कृषि पायाभूत आणि विकास उपकर रद्द करावा, अशी वस्त्रोद्योग क्षेत्राची मागणी होती.
या मागणीला प्रतिसाद, देत आज केंद्रीय अप्रत्यक्ष कर आणि सीमाशुल्क विभागाने कापसाच्या आयातीवरील सीमाशुल्क आणि कृषि पायाभूत विकास उपकर रद्द करण्याची अधिसूचना जारी केली.
ही अधिसूचना 14 एप्रिल 2022 म्हणजे आजपासून लागू झाली असून ती 30 सप्टेंबर 2022 पर्यंत लागू राहणार आहे.
आयात शुल्क कमी केल्यामुळे, देशातील कापसाच्या किमती कमी होतील.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
माहिती आणि प्रसारण मंत्रालय
54 व्या इफ्फीसाठी नोंदणी सुरू,सिनेरसिकांकरता पर्वणी
पणजी, 13 सप्टेंबर 2023
54 व्या भारतीय आंतरराष्ट्रीय चित्रपट महोत्सवाच्या  प्रतिनिधी नोंदणीला प्रारंभ झाला असून देशातील सर्वात मोठ्या चित्रपट महोत्सवाची उलटगणना सुरू झाली आहे. गोव्यात 20 ते 28 नोव्हेंबर 2023 या कालावधीत हा महोत्सव होणार आहे. हा वार्षिक चित्रपट महोत्सव,भारतातील आणि जगभरातील चित्रपटसृष्टीतल्या दिग्गजांना एकाच छताखाली आणतो, तसेच तरुण प्रतिभेला आंतरराष्ट्रीय प्रेक्षकांपुढे कला सादर करण्यासाठी व्यासपीठ देखील प्रदान करतो. अशा प्रकारे कला, चित्रपट,संस्कृतीच्या एकसंध ऊर्जेचा उत्सव साजरा करतो.
भारतीय राष्ट्रीय चित्रपट विकास महामंडळ मर्यादित  तसेच केन्द्र सरकारच्या माहिती आणि प्रसारण मंत्रालयाने गोवा राज्य सरकारच्या गोवा एंटरटेनमेंट सोसायटी ऑफ गोवा  आणि भारतीय चित्रपट उद्योग यांच्या सहकार्याने सर्वोत्कृष्ट भारतीय आणि आंतरराष्ट्रीय सिनेमे दाखवण्यासाठी या महोत्सवाचे आयोजन केले आहे.
इफ्फी, विविध विभागांमध्ये वैविध्यपूर्ण भारतीय आणि जागतिक सिनेमांची निवड करते. आंतरराष्ट्रीय स्पर्धा , आयसीएफटी- गांधी पदक पुरस्कारासाठी स्पर्धा, सर्वोत्कृष्ट दिग्दर्शक पदार्पण चित्रपट स्पर्धा, सर्वोत्तम जागितक सिनेमा , इंडियन पॅनोरमा , महोत्सव कॅलिडोस्कोप  अशा काही विभागांचा यात समावेश आहे.कंट्री फोकस,अॅनिमेशन, माहितीपट आणि गोवन चित्रपट यांसारख्या भारतीय आणि परदेशी चित्रपटांचे विशेष तयार केलेले पॅकेज देखील वैशिष्ट्यपूर्ण आहेत. महोत्सवातील प्रीमियर्स, दैनंदिन रेड कार्पेट कार्यक्रम आणि समारंभ या महोत्सवातून मिळणारी अनुभूती वाढवणारे आहेत.
चित्रपट प्रदर्शित करण्याव्यतिरिक्त, इफ्फी कार्यशाळा, मास्टरक्लास म्हणजेच तज्ज्ञांचे मार्गदर्शन , परस्परसंवाद सत्रे आणि राष्ट्रीय आणि आंतरराष्ट्रीय चित्रपट समुदायातील 200 हून अधिक मान्यवर व्यक्तींचे परिसंवाद यात आहेत.
54 व्या इफ्फीसाठी प्रतिनिधी नोंदणी खालील श्रेणींसाठी iffigoa.org द्वारे केली जाऊ शकते:
चित्रपट प्रेमी प्रतिनिधी : रु. 1000/- + जीएसटी
व्यावसायिक प्रतिनिधी : रु. 1000/- + जीएसटी
विद्यार्थी प्रतिनिधी : नोंदणी शुल्क नाही
54 व्या इफ्फीच्या बरोबरीने भारतीय राष्ट्रीय चित्रपट विकास महामंडळाद्वारे आयोजित केलेल्या 17 व्या फिल्म बझारसाठी देखील नोंदणी सुरू झाली आहे.फिल्म बाजार दक्षिण आशियातील सर्वात मोठी जागतिक चित्रपट बाजारपेठ म्हणून काम करतो , दक्षिण आशियाई आणि आंतरराष्ट्रीय चित्रपट दिग्दर्शक, निर्माते, विक्री एजंट आणि महोत्सव सूचनापटकार यांच्यात सर्जनशील आणि आर्थिक सहयोग निर्माण करणाऱ्या सुविधा उपलब्ध करून देते. फिल्म बाजारासाठी प्रतिनिधी नोंदणी filmbazaarindia.com वर उपलब्ध आहे.
54 व्या इफ्फीसाठी प्रसारमाध्यमांसाठीची नोंदणी लवकरच सुरू होईल, याद्वारे पत्रकारांना आणि माध्यम व्यावसायिकांना या सिनेमॅटिक कार्यक्रमात प्रवेश मिळणार आहे.
S.Patil/Vinayak/Sonal C/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 160
आरोग्य आणि कुटुंब कल्याण मंत्रालय
अतिसार आजार आणि पोषण  या विषयावरील 16 व्या आशियाई परिषदेला केंद्रीय राज्यमंत्री डॉ भारती प्रवीण पवार यांनी केले संबोधित
भूतकाळात आलेल्या अनुभवांवरून बोध घेऊन संसर्गजन्य आणि असंसर्गजन्य आजारांशी लढण्यासाठी आरोग्य यंत्रणा बळकट करणे अनिवार्य :डॉ भारती प्रवीण पवार
कोलकाता येथे आयोजित अतिसार आजार आणि पोषण  या विषयावरील 16 व्या आशियाई परिषदेला केंद्रीय आरोग्य आणि कुटुंब कल्याण राज्यमंत्री डॉ भारती प्रवीण पवार यांनी आज संबोधित केले. पश्चिम बंगालचे आरोग्य सचिव नारायण स्वरूप निगम, आणि आरोग्य सेवा महासंचालनालयाचे महासंचालक डॉ. अतुल गोयल हे देखील यावेळी उपस्थित होते. भारत आणि इतर दक्षिण पूर्व आशियाई देश, आफ्रिकन देश, अमेरिका, युरोपीय देशांचे प्रतिनिधी या परिषदेत आभासी माध्यमातून सहभागी झाले. "समुदाय सहभागाद्वारे कमी आणि मध्यम उत्पन्न असलेल्या देशांमध्ये पटकी  ,विषमज्वर  आणि आतड्यांसंबंधीच्या अन्य रोगांचा प्रतिबंध आणि नियंत्रण: सार्स -सीओव्ही -2 महामारीच्या पलीकडे".ही एएससीओडीडी परिषदेची संकल्पना होती.
अतिसार आजार आणि पोषण या विषयावरील 16 वी आशियाई परिषद कोलकाता येथे आयोजित केल्याबद्दल आयसीएमआर-राष्ट्रीय कॉलरा आणि आतड्यासंबंधीचे आजार संस्थेचे संचालक आणि चमूचे अभिनंदन केले. “गेल्या काही वर्षांत, एएससीओडीडीने केवळ कॉलरा आणि टायफॉइडच्या रोगपरिस्थिती विज्ञानावरच नव्हे तर आतड्यांसंबंधी लस उपक्रम, प्रतिजैविक प्रतिकार, पाणी, पर्यावरण आणि स्वच्छते संदर्भातील पैलू, आण्विक निदान, अन्न आणि पोषण इत्यादींवरील अनेक पैलूंच्या अनुषंगाने चर्चा व्यापक केली आहे. " असे डॉ. पवार यांनी यावेळी बोलताना सांगितले.
गेल्या अडीच वर्षांपासून जागतिक स्तरावर सुरू असलेल्या अनेक सार्वजनिक आरोग्य कार्यक्रमांवर कोविड-19 महामारीचा कशाप्रकारे परिणाम झाला आहे यावर डॉ भारती पवार यांनी प्रकाश टाकला. ''पंतप्रधान नरेंद्र मोदी जी यांच्या दूरदर्शी नेतृत्वाखालील भारत सरकारने आपल्या सर्व नागरिकांना परवडणाऱ्या दरात आणि दर्जेदार आरोग्य सेवेची उपलब्धता सुनिश्चित केली आहे. भविष्यासाठी सज्ज होण्याच्या दृष्टीने देशाच्या आरोग्य पायाभूत सुविधा बळकट करण्याची हीच वेळ आहे, हे पंतप्रधानांनी अनेक वेळा नमूद केले आहे . भारतीय आरोग्य पायाभूत सुविधांचा ज्याप्रकारे विस्तार होत आहे ते प्रशंसनीय असून येत्या काही वर्षांत या आरोग्य सुविधा जे बदल घडवून आणतील त्याचे साक्षीदार जग असेल ”, असे त्यांनी सांगितले.
"वसुधैव कुटुंबकम" या तत्त्वाचे पालन करून भारताने 219 कोटींहून अधिक मात्रा देत विक्रमी लसीकरण करून आपल्यासारख्या मोठ्या लोकसंख्येसाठी विनामूल्य लसीकरण कार्यक्रम यशस्वीपणे कशाप्रकारे राबवला हे जगाने पाहिले आहे, हे त्यांनी नमूद केले. ''भूतकाळात आलेल्या अनुभवांवरून बोध घेऊन संसर्गजन्य आणि असंसर्गजन्य आजारांशी लढण्यासाठी आरोग्य यंत्रणा बळकट करणे अनिवार्य आहे'' , असे त्या म्हणाल्या.
2030 पर्यंत कॉलरा संपुष्टात आणण्यासाठी मार्गदर्शक आराखडा , कॉलराची लस विकसित करणे आणि जलद निदान, आतड्यांसंबंधी जिवाणूच्या प्रतिजैविक प्रतिकारासंदर्भात समकालीन दृष्टीकोन: नवीन उपक्रम आणि आव्हाने आणि हिपॅटायटीससह इतर विषाणू संसर्गावरील लस, कोविड महामारी दरम्यान अतिसार आजारावरील संशोधनातून घेतलेला बोध यासह आतड्यांमध्ये संसर्ग , पोषण, धोरण आणि अभ्यास यासंदर्भातील नव्याने उद्भवलेल्या समस्यांवर या परिषदेत लक्ष केंद्रित करण्यात आले.
या परिषदेत आरोग्य संशोधन विभागाच्या सहसचिव अनु नागर, राष्ट्रीय कॉलरा आणि आतड्यासंबंधीचे आजार संस्थेच्या संचालिका डॉ. शांता दत्ता , एएससीओडीडीच्या अध्यक्ष फिरदौसी कादरी या देखील उपस्थित होत्या.
कृषी मंत्रालय
भारतीय कृषी संशोधन संस्थेची एनआयआरएफ 2023 अंतर्गत कृषी विज्ञानातील उत्कृष्टतेच्या रूपात चमकदार कामगिरी
नवी दिल्ली, 6 जून 2023
कृषी आणि संलग्न क्षेत्रांच्या श्रेणी अंतर्गत राष्ट्रीय संस्थात्मक मानांकन  2023 साठीच्या क्रमवारीत, भारतीय कृषी संशोधन संस्था अव्वल ठरली आहे. या संस्थेला पुसा संस्था तसेच हरित क्रांतीचे अग्रदूत म्हणूनही ओळखले जाते. आठव्या राष्ट्रीय संस्थात्मक मानांकनांची घोषणा परराष्ट्र व्यवहार आणि शिक्षण राज्यमंत्री, डॉ. राजकुमार रंजन सिंग यांनी, 5 जून 2023 रोजी केली. NIRF ने यात सहभागी सुमारे 8,686 उच्च शिक्षण संस्थांची  क्रमवारी जाहीर केली. या आधी यात चार श्रेणी आणि सात क्षेत्रांचा समावेश होता. कृषी आणि संलग्न क्षेत्र प्रथमच विषय क्षेत्र म्हणून यात समाविष्ट केले आहेत.
कृषी संशोधन, शिक्षण आणि याच्या प्रसाराच्या उत्कृष्टतेसाठीची वचनबद्धता भारतीय कृषी संशोधन संस्थेने कायम ठेवली आहे. संस्थेने जागतिक विद्यापीठ म्हणून विकसित होण्याच्या दिशेने आधीच मार्गक्रमण सुरु केले आहे. कृषी, समुदाय विज्ञान, बी.टेक  आणि बी.टेक  या 4 शाखांमध्ये संस्थेने पदवीपूर्व कार्यक्रम सुरू केले आहेत. नवीन शैक्षणिक धोरण 2020 ला अनुसरुन; व्यावसायिक शिक्षणावर भर देण्यासाठी अनेक पदविका आणि प्रमाणपत्र अभ्यासक्रम सुरू करण्याचीही संस्थेची योजना आहे.
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
नौवहन मंत्रालय
इंदौर-मनमाड नव्या रेल्वे मार्गासाठी सामंजस्य करार
(नवी दिल्ली, 27 ऑगस्ट 2018
इंदौर-मनमाड या मार्गावरील 362 किलोमीटर लांबीच्या नव्या रेल्वे प्रकल्पासाठी रेल्वे मंत्रालय, जहाज बांधणी विभागाचा जवाहरलाल नेहरू पोर्ट ट्रस्ट, महाराष्ट्र आणि मध्य प्रदेश सरकार या चौघांमध्ये सामंजस्य करार होणार आहे. या प्रकल्पामुळे मुंबई-पुण्यापासून मध्य भारतात जाण्याचे अंतर 171 किलोमीटरने कमी होईल.
दिल्ली-मुंबई औद्योगिक पट्टयातून हा रेल्वे मार्ग जाणार असून इगतपुरी, नाशिक आणि सिन्नर, पुणे आणि खेड तसेच धुळे आणि नरदाना अशा औद्योगिक केंद्रांपासून ही रेल्वे जाणार आहे. या प्रकल्पामुळे येत्या 10 वर्षात 15 हजार कोटी रुपयांचा आर्थिक लाभ होण्याची अपेक्षा आहे. त्याशिवाय मालवाहतुकीचा खर्च आणि इतर खर्चातही मोठी बचत होणार आहे. सध्या असलेल्या मध्य आणि पश्चिम रेल्वे मार्गांना पर्यायी मार्ग म्हणून हा रेल्वे मार्ग उपलब्ध होईल. यातून रोजगार निर्मिती, प्रदूषण नियंत्रण, इंधन बचत आणि वाहनांद्वारे रस्त्यावरुन होणाऱ्या वाहतुकीच्या खर्चातही बचत होणार आहे.
N.Sapre/R.Aghor/P.Kor
अर्थ मंत्रालय
भारतीय रिझर्व बँकेने नवी दिल्ली येथे आर्थिक साक्षरतेवरील अखिल भारतीय प्रश्नमंजुषेची तिसरी विभागीय फेरी केली आयोजित
नवी दिल्ली, 28 ऑगस्ट 2023
शालेय विद्यार्थ्यांमध्ये आर्थिक साक्षरता वाढवण्यासाठी भारतीय रिझर्व बँकेने  आज नवी दिल्ली येथे, आर्थिक साक्षरतेवरील अखिल भारतीय प्रश्नमंजुषेच्या तिसर्या विभागीय स्तरावरील फेरीचे आयोजन केले होते. यामध्ये दिल्ली, जम्मू आणि काश्मीर, लडाख, उत्तराखंड आणि उत्तर प्रदेशमधील राज्यस्तरीय विजेत्यांचा सहभाग होता.
प्रश्नमंजुषा स्पर्धा प्रथम ब्लॉक  स्तरावर आणि त्यानंतर जिल्हा आणि राज्य स्तरावर आयोजित करण्यात आली होती. सरकारी शाळांमधील आठवी, नववी आणि दहावीच्या विद्यार्थ्यांमध्ये आर्थिक साक्षरता आणि जागरूकता याबाबत गोडी निर्माण व्हावी, म्हणून त्यांना या स्पर्धेत सहभागी होण्यासाठी प्रोत्साहन देण्यात आले.
या विभागा अंतर्गत येणारी राज्ये/केंद्रशासित प्रदेशांमधील 5,132 शाळांमधील अंदाजे 10,264 विद्यार्थ्यांनी प्रभाग स्तरावरील स्पर्धेत भाग घेतला.
आर्थिक साक्षरता ग्राहकांना माहितीपूर्ण निवड करण्यासाठी सक्षम बनवून आर्थिक समावेशाच्या उद्दिष्टाला पाठबळ देते, ज्यामुळे पर्यायाने त्यांचे आर्थिक कल्याण होते. आर्थिक समावेशकता म्हणजेच, सुरक्षित आणि पारदर्शक पद्धतीने सर्वांसाठी परवडणारी आर्थिक सेवा सहज उपलब्ध करणे.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
माहिती आणि प्रसारण मंत्रालय
गोव्याचे सागर मुळे “मन की बात@100” राष्ट्रीय संमेलनात होणार सहभागी
पणजी, 25 एप्रिल 2023
पंतप्रधान नरेंद्र मोदी यांच्या मन की बात या देशवासीयांशी संवादात्मक मासिक कार्यक्रमाच्या शतक पूर्तीनिमित्त केंद्रीय माहिती आणि प्रसारण मंत्रालय 26 एप्रिल 2023 रोजी नवी दिल्ली येथे "मन की बात@100" वर राष्ट्रीय संमेलन आयोजित करत आहे. उपराष्ट्रपती जगदीप धनखड यांच्या हस्ते आणि माहिती आणि प्रसारण आणि युवा व्यवहार आणि क्रीडा मंत्री अनुराग सिंग ठाकूर यांच्या उपस्थितीत या संमेलनाचे उद्घाटन होणार आहे. गोव्याचे रहिवासी सागर नाईक मुळे यांचा या राष्ट्रीय संमेलनातील निवडक निमंत्रितांमध्ये समावेश आहे.
पंतप्रधान नरेंद्र मोदी यांनी आपल्या मन की बात च्या पूर्वीच्या भागांमध्ये ज्या नागरिकांच्या नावांचा उल्लेख केला आहे, असे देशभरातील विविध भागातील 100 आदरणीय नागरिक या राष्ट्रीय संमेलनाच्या निमित्ताने एकत्र येणार आहेत. या व्यक्तींनी राष्ट्र उभारणीत आपले मोलाचे योगदान दिल्याचा उल्लेख पंतप्रधानांनी त्यांच्या मासिक कार्यक्रमात वेळोवेळी केला आहे. पोंडा, गोवा येथील तरुण कावी कलाकार सागर नाईक मुळे या संमेलनात सहभागी होणार आहेत. या गोव्याच्या चित्रकाराने कावी कला जोपासण्यासाठी केलेल्या प्रयत्नांचा उल्लेख पंतप्रधानांनी डिसेंबर 2021 च्या मन की बात कार्यक्रमात केला होता.
मन की बातच्या 84 व्या आवृत्तीत, कला प्रकाराचा इतिहास जाणून घेताना, पंतप्रधान नरेंद्र मोदी यांनी आपल्या श्रोत्यांना सांगितले की 'कावा' म्हणजे लाल माती आणि प्राचीन काळी, चित्र साकारताना लाल मातीचा वापर केला जात असे. मात्र काळानुरूप लोक चित्रकलेचे महत्त्व विसरले आहेत आणि हा कलाप्रकार नामशेष होण्याच्या मार्गावर आहे, असे पंतप्रधान म्हणाले. या युवा चित्रकाराने हा कलाप्रकार जोपासून त्याला नवसंजीवनी दिल्याबद्दल पंतप्रधानांनी त्यांच्या कामाची प्रशंसा केली होती. प्राचीन कलांचे जतन करण्यासाठी देशवासीयांनी छोटे छोटे प्रयत्न करावेत, असे आवाहनही त्यांनी केले.
उद्घाटन सत्रादरम्यान उपराष्ट्रपतींच्या हस्ते दोन पुस्तकांचे प्रकाशन होईल. पहिले पुस्तक म्हणजे मन की बात @100 हे कॉफी टेबल बुक असून त्यामध्ये या कार्यक्रमाचा प्रवास आणि पंतप्रधान आणि नागरिक यांच्यात थेट संवाद वाढीला लागण्यासाठी झालेला परिवर्तनीय प्रभाव यावर प्रकाशझोत असेल. तर दुसरे पुस्तक आहे प्रसार भारतीचे माजी मुख्य कार्यकारी अधिकारी एस एस वेम्पत्ती यांनी लिहिलेले "कलेक्टिव्ह स्पिरिट, काँक्रीट ऍक्शन" . पंतप्रधान नरेंद्र मोदी यांच्या मन की बात या संवादात्मक कार्यक्रमात अंतर्भूत केलेल्या सामाजिक, आर्थिक, पर्यावरणीय, सांस्कृतिक, आरोग्य आणि शारीरिक तंदुरुस्ती अशा विविध विषयांवरील संकल्पना ज्या देशाच्या हृदयाशी प्रतिध्वनित होतात, त्याविषयी या पुस्तकात लेखन केले आहे.
या राष्ट्रीय संमेलनांत चार सत्रे होणार असून मन की बात कार्यक्रमाच्या दरम्यान पंतप्रधानांनी उल्लेखिलेल्या विविध संकल्पनांवर आधारित विस्तृत चर्चा हे या सत्रांचे वैशिष्ट्य असेल. या सत्रांमध्ये अनेक तज्ञ आणि मान्यवरांची पथके सहभागी होणार असून नागरिकांना थेट पंतप्रधानांशी जोडण्यासाठी आणि त्यांना बदलाचे प्रणेते होण्यासाठी प्रेरित करण्यासाठी 'मन की बात' या कार्यक्रमाचा प्रभाव याद्वारे अधोरेखित केला जाईल.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 304
इलेक्ट्रॉनिक्स आणि माहिती तंत्रज्ञान मंत्रालय
केंद्रीय माहिती तंत्रज्ञान मंत्र्यांच्या अध्यक्षतेखाली उमंग मोबाईल अॅपला तीन वर्षे पूर्ण झाल्यानिमित्त ऑनलाईन परिषदेचे आयोजन
उमंग मोबाईल अॅपची आंतरराष्ट्रीय आवृत्ती निवडक देशांसाठी परिषदेदरम्यान सुरु केली जाणार
उमंग अॅपच्या आंतरराष्ट्रीय आवृत्तीमुळे परदेशातील भारतीय विद्यार्थी, एनआरआय आणि भारतीय पर्यटकांना भारत सरकारच्या सेवा उपलब्ध करुन देण्यात मदत होणार
नवी दिल्ली, 21 नोव्हेंबर 2020
उमंग मोबाईल अॅप ने  तीन वर्षे आणि 2000 पेक्षा अधिक सेवांचा महत्त्वपूर्ण टप्पा गाठल्याबद्दल केंद्रीय इलेक्ट्रॉनिक्स आणि माहिती तंत्रज्ञान, संचार आणि विधी व न्याय खात्याचे मंत्री रवी शंकर प्रसाद यांच्या अध्यक्षतेखाली 23 नोव्हेंबर रोजी संध्याकाळी 4.00 वाजता ऑनलाईन परिषदेचे आयोजन करण्यात येणार आहे. परिषदेचा उद्देश 20 भागीदार विभागांकडून सूचना/अभिप्राय स्वीकारणे हा आहे. कर्मचारी भविष्य निर्वाह निधी संस्था, थेट लाभ हस्तांतरण योजना विभाग, कर्मचारी राज्य विमा महामंडळ, आरोग्य मंत्रालय, शिक्षण मंत्रालय, कृषी, पशुसंवर्धन आणि कर्माचारी निवड आयोग  हे उमंगचे प्रमुख भागीदार आहेत. परराष्ट्र व्यवहार मंत्रालयाच्या समन्वयाने उमंगची आंतरराष्ट्रीय आवृत्ती परिषदेदरम्यान सुरु करण्यात येणार आहे. ही आवृत्ती अमेरिका, इंग्लंड, कॅनडा, ऑस्ट्रेलिया, युएई, नेदरलँडस, सिंगापूर, ऑस्ट्रेलिया आणि न्यूझीलंड या निवडक देशांसाठी सुरु करण्यात येणार आहे. यामुळे भारतीय आंतरराष्ट्रीय विद्यार्थी, एनआरआय, परदेशातील भारतीय पर्यटक यांना भारत सरकारच्या सेवांचा कोणत्याही वेळी लाभ घेता येईल. तसेच यामुळे उमंगवर उपलब्ध असणाऱ्या भारतीय सांस्कृतिक सेवांमुळे भारताला जागतिक पातळीवर नेण्यास मदत होईल आणि परदेशी पर्यटकांमध्ये भारताला भेट देण्याविषयी आवड निर्माण होईल.
उमंग मोबाईल अॅप  हा भारत सरकारचा ऑल-इन-वन एकल, एकीकृत, सुरक्षित, बहुविध, बहु-भाषी, बहु-सेवा मोबाईल अॅप आहे. याद्वारे केंद्र आणि राज्य सरकारच्या विविध विभागाच्या उच्च प्रभावित सेवा प्रदान केल्या जातात.
उमंगची निर्मिती राष्ट्रीय ई-गव्हर्नन्स विभाग , इलेक्ट्रॉनिक्स आणि माहिती तंत्रज्ञान मंत्रालयाने केली आहे. याचे लोकार्पण पंतप्रधानांच्या हस्ते 23 नोव्हेंबर 2017 रोजी 163 सेवांसह करण्यात आले होते. अल्पावधीतच प्रतिष्ठेचा उत्कृष्ट एम-शासन सेवा पुरस्कार , उमंगला फेब्रुवारी 2018 मध्ये दुबई येथे झालेल्या 6 व्या जागतिक शासकीय परिषदेत प्रदान करण्यात आला.
“पॉवर टू एम्पॉवर” या डिजिटल इंडियाच्या उद्दिष्ठानुसार उमंग मोबाईल अॅप म्हणजे एकाच मोबाइल अॅपवरून अनेक सरकारी सेवा सुलभ आणि सहजरित्या उपलब्ध करुन देणे आहे.
उमंगवर सध्या 2039 सेवा उपलब्ध आहेत  या आहेत आणि यात निरंतर वाढ होत आहे.
उमंग मोबाईल अॅप अँड्राईड, आयओएस, सर्व वेब ब्राऊझर्स प्लॅटफॉर्म आणि निवडक 80 सेवा केएआयओएसवर  उपलब्ध आहे. उमंग आतापर्यंत 3.75 कोटी व्यक्तींनी डाऊनलोड केला आहे आणि ~2.5 कोटी नोंदणीकृत वापरकर्ते आहेत, सरारसी प्ले स्टोअर श्रेणी>4 आहे, 136 हजार वापरकर्ते आहेत.
उमंग अॅप डाऊनलोड करण्यासाठी 97183-97183 या क्रमांकावर मिस्ड कॉल द्या तसेच पुढील संकेतस्थळावरुनही डाऊनलोड करता येईल:
- वेब: https://web.umang.gov.in/web/#/
- अँड्राईड: https://play.google.com/store/apps/details?id=in.gov.umang.negd.g2c
- आयओएस: https://apps.apple.com/in/app/umang/id1236448857Jaydevi PS/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174